|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ministru kabineta rīkojuma projekta**„Grozījums Ministru kabineta 2004.gada 12.maija rīkojumā Nr.306****„Par valsts nekustamās mantas pārdošanu””**sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2004.gada 12.maija rīkojums Nr.306 „Par valsts nekustamās mantas pārdošanu”. |
| 2. | Pašreizējā situācija un problēmas |  Spēkā esošais Ministru kabineta 2004.gada 12.maija rīkojums Nr.306 „Par valsts nekustamās mantas pārdošanu” paredz saskaņā ar Valsts un pašvaldību mantas atsavināšanas likuma (šobrīd – Publiskas personas mantas atsavināšanas likums) 5.pantu atļaut Valsts nekustamā īpašuma aģentūrai (šobrīd – valsts akciju sabiedrība „Valsts nekustamie īpašumi”) pārdot izsolē pielikumā uzskaitīto valsts nekustamo mantu, tajā skaitā nekustamo īpašumu „Zeltnieki”, Nīcas pagastā, Nīcas novadā (pielikuma 5.punkts).Nīcas pagasta zemesgrāmatas nodalījumā Nr.100000062218 īpašuma tiesības uz nekustamo īpašumu „Zeltnieki”, Nīcas pagastā, Nīcas novadā (nekustamā īpašuma kadastra Nr.6478 019 0141) nostiprinātas Latvijas valstij Finanšu ministrijas personā. Nekustamais īpašums sastāv no divām zemes vienībām:* zemes vienība 2,275 ha platība ar zemes vienības kadastra apzīmējumu 6478 019 0141;
* zemes vienība 0,0390 ha platībā ar zemes vienības kadastra apzīmējumu 6478 019 0286,

un uz zemesgabala ar zemes vienības kadastra apzīmējumu 6478 019 0141 esošām sešām būvēm (būvju kadastra apzīmējumi 6478 019 0141 001 - 6478 019 0141 006), un uz zemesgabala ar zemes vienības kadastra apzīmējumu 6478 019 0286 esošas būves – artēziskā aka (būves kadastra apzīmējums 6478 019 0286 001).Nekustamā īpašuma novērtējums kadastrā 2012.gada 1.janvārī sastāda Ls 19280. Zemesgabals ar zemes vienības kadastra apzīmējumu 6478 019 0141 atrodas Baltijas jūras krasta kāpu aizsargjoslas teritorijā. Saskaņā ar Aizsargjoslu likuma 36.panta trešās daļas 1.punktu *krasta kāpu aizsargjoslā un pludmalē aizliegts atsavināt valsts īpašumā esošo zemi.*  Lai nekustamo īpašumu varētu atsavināt, pašvaldībai tika lūgta atļauja to sadalīt. Ir saņemts Nīcas novada domes Būvvaldes 2011.gada 2.augusta lēmums Nr.61, kurā ir nolemts noraidīt nekustamā īpašuma „Zeltnieki”, Nīcas pagastā, Nīcas novadā, sadalīšanu kā neatbilstošu Nīcas novada domes 2009.gada 12.novembra saistošajiem noteikumiem Nr.13 „Par Nīcas novada teritorijas plānojumu”, kas paredz zemesgabaliem, kas robežojas vai ietver Baltijas jūras krasta kāpu aizsargjoslu, jaunizveidojamā zemesgabala minimālo platību 30000 m². |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība |  Ministru kabineta rīkojums ir izstrādāts, lai veiktu grozījumu Ministru kabineta 2004.gada 12.maija rīkojumā Nr.306 „Par valsts nekustamās mantas pārdošanu”, svītrojot no tā pielikuma 5.punktu. Tā kā nekustamais īpašums atrodas Baltijas jūras krasta kāpu aizsargjoslas teritorijā un to nav iespējams sadalīt, kā tas bija sākotnēji domāts, ir jāsvītro ar Ministru kabineta rīkojumu dotais uzdevums atsavināt to.  |
| 5. | Projekta izstrādē iesaistītās institūcijas | Projekts šo jomu neskar.  |
| 6. | Iemesli, kādēļ netika nodrošināta sabiedrības līdzdalība | Rīkojuma projekts neskar būtiskas sabiedriskās intereses, tādēļ sabiedrības līdzdalība netika nodrošināta. |
| 7. | Cita informācija | Nav. |

 Anotācijas II, III, IV, V un VI sadaļa – rīkojuma projekts šīs jomas neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Finanšu ministrs A.Vilks

18.10.2012. 11:00

560

S.Lūse 67024904

Santa.Luse@vni.lv